《次韵和石末公七月十五夜月蚀诗》
明代·刘基

招摇指坤月望日，大月如盘海中出。
不知妖怪从何来，惝恍初惊天眼眣。
儿童走报开户看，城角咿呜声未卒。
蟾逃兔遁漠无踪，璧陨珠沉一何疾。
丈夫愕视隘街巷，妇女喧呼动圭筚。
辉辉稍辨河汉沬，耿耿渐明荒冢漆。
百官袍笏群吏趋，伐鼓撞钲仍设肸。
赤水难令罔象求，渑池莫效相如叱。
升檐变阁到空旷，掩氛侵殊靡毕。
广寒桂树劫火烬，借问嫦娥有何术？今年下土困炎沴，草
木焦枯野萧瑟。
蓱号暍死龙甲焮，赤熛当衢挂萍实。
光芒照灼玄武烂，谁复琐琐怜蚌鹬。
今夜慝作最差异，天道幽微孰能诘。
太阴配日宰臣象，无乃常形多纵轶。
近来营垒遍宇内，羽林惨澹空铁锧。
荒郊废市何所见，夔罔蛟蛇兼蚤虱。
此皆在地不在天，未若虾蟆狡而獝。
黄文结邻上诉帝，赐以小戎骖牡骘。
剖蟆洗魄还月光，再起咎繇明典秩。
返蟾归兔复纤阿，万古游尘避清跸。

作者简介：刘基（1311年7月1日－1375年5月16日）字伯温，谥曰文成，元末明初杰出的军事谋略家、政治家、文学家和思想家，明朝开国元勋，汉族，浙江文成南田（原属青田）人，故时人称他刘青田，明洪武三年（1370）封诚意伯，人们又称他刘诚意。武宗正德九年追赠太师，谥号文成，后人又称他刘文成、文成公。他以神机妙算、运筹帷幄著称于世。刘伯温是中国古代的一位传奇人物，至今在中国大陆、港澳台乃至东南亚、日韩等地仍有广泛深厚的民间影响力。